Omanugle

Omanugle (Strix butleri) er en monotypisk rovfugl i uglefamilien (Strigidae) og inngår i slekten Strix.

Ifølge BirdLife International (2021) er arten livskraftig, men ingen totalpopulasjon har blitt estimert.

 Taksonomi
Lt.-Col. Edward Arthur Butler (1843–1916) var offiser i den britiske hæren i Gibraltar, India og Sør-Afrika, samt samler, taksidermist og ornitolog. Han hevdes å være den som først oppdaget omanugla, en art som opprinnelig ble beskrevet av Allan Octavian Hume i 1878. Hume ga den nye arten navn etter Butler, jamfør artsepitet butleri.

 Biologi 
Omanugle blir cirka 30–35 cm lang og er generelt svært lik klippeugle (S. hadorami).

Omanugla skiller seg fra klippeugla ved å ha en annerledes farget ansiktsdisk (tofarget mørkegrå og grå kontra jevnt hvitaktig, gulbrun eller grå), med vage tynne lange striper kontra vage tynne korte bånd på undersiden, mørke gråbrune overvinger med svake lysere markeringer kontra grålige til brunlige overvinger med sterkere lyse markeringer, kun to tydelige bånd kontra tre eller fire på underhalen, samt brede mørke vingetupper og bakre kant kontra bleke vingetupper.

Arten er utbredt i Hajarfjellene i Nord-Oman, øst i De forente arabiske emirater og nordøstlige og sørvestlige Iran (Khorasan og Bushehr); kanskje også Sør-Pakistan (Makrankysten), hvor typearten angivelig stammer fra.

Omanugla ble opprinnelig oppdaget i en wadi med spredte trær, omgitt av klipper og bratte fjellskråninger, på omtrent 500 meters høyde, og kan være avhengig av klipper for hekking.

Pellets samlet i Oman inneholdt 22 individuelle byttedyr, inkludert tre gnagere (Acomys cahirinus, Gerbillus nanus og G. dasyurus), minst to uidentifiserte gekkoarter og én skorpion. Når det gjelder frekvens, utgjorde Acomys cahirinus  og øgler . En omanugle i Oman jaktet en palmedue (Spilopelia senegalensis). Ingen annen informasjon tilgjengelig.

 Inndeling 
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

 Strigiformes, ugler
 Strigidae, uglefamilien 
 Striginae, (egentlige ugler)
 Strigini, (skogugler)
 Strix
 S. virgata, demonugle
 S. nigrolineata, linjeugle
 S. huhula, gitterugle
 S. albitarsis, brynjeugle
 S. seloputo, gulfjesugle
 S. ocellata, hinduugle
 S. leptogrammica, bendelugle
 S. aluco, kattugle
 S. mauritanica, maghrebugle
 S. nivicolum, orientkattugle
 S. hadorami, klippeugle
 S. butleri, omanugle (monotypisk)
 S. occidentalis, flekkugle
 S. varia, høvdingugle
 S. sartorii, aztekugle
 S. fulvescens, mayaugle
 S. hylophila, paranáugle
 S. rufipes, chileugle
 S. chacoensis, chacougle
 S. uralensis, slagugle
 S. nebulosa, lappugle
 S. woodfordii, panugle

 Referanser 
BirdLife International. 2021. Strix butleri. The IUCN Red List of Threatened Species 2021: e.T62290760A189658549. https://dx.doi.org/10.2305/IUCN.UK.2021-3.RLTS.T62290760A189658549.en. Accessed on 28 May 2025.

del Hoyo, J., N. Collar, and G. M. Kirwan (2020). Omani Owl (Strix butleri), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA. https://doi.org/10.2173/bow.omaowl1.01

Jobling, J. A. (editor). The Key to Scientific Names in Birds of the World (S. M. Billerman et al. editors), Cornell Laboratory of Ornithology, Ithaca.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

Winkler, D. W., S. M. Billerman, and I. J. Lovette (2020). Owls (Strigidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.strigi1.01

 Eksterne lenker 


Kategori:Ugler
Kategori:Fugler formelt beskrevet i 1878